Diari Oficial de la Generalitat Valenciana


Sumari del DOGV 5512, del 15-05-2007 (2007/5431)

RESOLUCIÓ de 12 de març de 2007, del conseller de Territori i Habitatge, per la qual s'aprova definitivament la modificació puntual núm. 23.7 del Pla general d'Alacant.
------------------------------------------------------------------------------------------------------------------------------------------------------------------------

### Dades del document

Número de DOGV
:   5512

Data del DOGV
:   15-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/5431


Data del document
:   12-03-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Alacant
    * pla d'urbanisme

Vist l'expedient relatiu a la modificació puntual núm. 23.7 del Pla general d'Alacant i de conformitat amb els següents  
ANTECEDENTS DE FET  
Primer  
El Projecte de modificació es va sotmetre a informació pública durant un mes per acord del Ple de l'Ajuntament del dia 12 de juliol de 2005, i es va publicar anunci en el Diari Oficial de la Comunitat Valenciana núm. 5066 de 8 d'agost de 2005 i en el diari Información de 6 d'agost del mateix any. Després del pertinent període d'exposició pública en què no es van presentar al·legacions, es va aprovar provisionalment pel Ple de la corporació en sessió celebrada el dia 21 de desembre de 2005.   
Segon  
La documentació està integrada per memòria informativa i justificativa i normes urbanístiques.  
Tercer  
L'objecte de la modificació a què es referix el present expedient es concreta de la manera següent:  
Corregir en el plànol de sòl urbà: alineacions, núm. 3-A, full I-10 un error material en la retolació del nombre de plantes de l'edificació corresponent al número 1 de policia del carrer Capità Segarra.   
Aquesta correcció es justifica que el Pla general d'Alacant establix per a l'àrea central (Clau AC), que l'altura de l'edificació en nombre de plantes, inclosa la baixa, serà l'establida gràficament en el plànol d'alineacions a sòl urbà (Art.117.3). El criteri general respecte de la zona que ens ocupa és que el nombre més gran de plantes permeses en l'avinguda Alfons el Savi (VII) s'escalonen amb les edificacions limítrofes, a fi de graduar el nombre de plantes. En les façanes al sud de l'avinguda es realitza la transició amb edificacions de VI plantes, mentre que en les façanes al nord de l'avinguda es passa directament de VII a V plantes.   
Aquest criteri general no es manté en la parcel·la corresponent al número 1 del carrer Capità Segarra, que cadastralment és la mateixa que la que dóna al carrer García Morato, ja que en la part de Capità Segarra se li assignen IV plantes i en la part de García Morato V plantes. A més, la resta de les edificacions en el carrer Capità Segarra és també de V plantes, per la qual cosa el manteniment de l'error provocaria una disminució injustificada d'altures per a una sola edificació, originant a més parets mitgeres vistes no desitjades, en compte d'una altura de cornisa homogènia per a tot aquest tram de carrer. Per això, es fa necessari corregir l'error de retolació existent en el plànol abans indicat.  
Quart  
La Comissió Territorial d'Urbanisme, en sessió celebrada el dia 11 d'abril de 2006 va acordar informar favorablement sobre la modificació puntual núm. 23.7 del Pla general d'Alacant, supeditant la remissió del conseller de Territori i Habitatge fins que s'esmenara l'observació assenyalada en la consideració tecnicojurídica segona del mateix acord.  
Consta en l'expedient informe dels Serveis Tècnics de la Direcció Territorial de Territori i Habitatge d'Alacant de data 19 de febrer de 2007, segons el qual examinada la documentació aportada per l'Ajuntament de data 22 de novembre de 2006, s'estima que aquesta s'ajusta al que disposa l'acord de la Comissió Territorial d'Urbanisme d'11 d'abril de 2006, per la qual cosa es pot donar per acomplit l'esmentat acord.   
RESOLUCIÓ de 12 de març de 2007, del conseller de Territori i Habitatge, per la qual s'aprova definitivament la modificació puntual núm. 23.7 del Pla general d'Alacant. [2007/5431]Conselleria de Territori i Habitatge  
FONAMENTS DE DRET  
Primer  
La tramitació ha sigut conforme amb el que establix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, reguladora de l'activitat urbanística (d'ara endavant LRAU) i l'article 174 del Reglament de planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.  
Segon  
La documentació està completa a l'efecte del compliment de l'article 27 de la LRAU i concordants i els corresponents del seu reglament de planejament.   
Tercer  
Les determinacions contingudes en l'expedient es consideren genèricament correctes en vista de les exigències de la política urbanística i territorial de la Generalitat, tal com exposa l'art. 40 de la LRAU.  
Quart  
La competència per a l'aprovació definitiva correspon al conseller de Territori i Habitatge, de conformitat amb el que disposa la disposició transitòria primera, punt 3, i l'article 54.2.B de la Llei reguladora de l'activitat urbanística, en relació amb els articles 6.e) i 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals citats, i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme d'Alacant, resolc:  
Aprovar definitivament la modificació puntual núm. 23.7 del Pla general d'Alacant.  
Contra la present resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà de la notificació d'aquesta, d'acord amb el que establixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú.  
València, 12 de març de 2007.- El conseller de Territori i Habitatge: Esteban González Pons.